በአዲስ አበባው የድጋፍ ሰልፍ በወጡ ዜጎች ላይ በተፈጸመው ጥቃት ሀዘን እንደተሰማቸው የሀይማኖት መሪዎች ገለጹ
በአዲስ አበባው የድጋፍ ሰልፍ በወጡ ዜጎች ላይ በተፈጸመው ጥቃት ሀዘን እንደተሰማቸው የሀይማኖት መሪዎች ገለጹ።የሀይማኖት መሪዎቹ በጥቁር አንበሳ ስፔሻላይዝድ ሆስፒታል ተገኝተው ተጎጂዎቹን የጎበኙ ሲሆን፥ በንጹሐን ዜጎች ላይ የተፈጸመውን ድርጊት በጽኑ እንደሚያወግዙ ተናግረዋል።ፍቅር አንድነትና ሰላም በሚሰበክበት ሰልፍ ላይ የደረሰው ጥቃት መደረግ የሌለበትና እጅግ አሳዛኝ መሆኑን ነው የሃይማኖት መሪወቹ የገለጹት።የሀይማኖት መሪዎቹ በአደጋው ነፍሳቸውን ላጡ ዜጎች ሃዘናቸውን የገለጹ ሲሆን፥ የአካል ጉዳት የደረሰባቸው ደግሞ ከጉዳታቸው በቶሎ እንዲያገግሙ በጸሎት እንደሚያሰቧቸው ተናግረዋል።የሃይማኖት መሪዎቹ ጉዳተኞቹ የሚያስፈልጋቸውን ድጋፍ ለማድረግም ያላቸውን ዝግጁነትም አረጋግጠዋል።ጉዳቱ ህዝቡን ፈፅሞ  ከጀመረው ጉዞ ወደ ሁዋላ አይጉትተውም በማለት ህብረተሰቡ በጨዋነትና በአንድነት በአደጋው ወቅት ላደረጉት ዕርብርብ ምስጋናቸውን ምስጋናቸውን በማቅረብ ለውጥን እንደግፍ ዲሞክራሲን እናበርታ የድጋፍ ሰልፉ አስተባባሪ ኮሚቴዎች ጋዜጣዊ መግለጫ ሰጥተዋል ፡፡የድጋፍ ሰልፉ ተካፋዩች ፍቅራቸውን በመግለፅ ለሰላምና ዲሞክራሲ በአንድ ላይ ለመቆም  ቃል በተገባቡበት ሰኔ 16 ቀን 2010 አ.ም በተከሰተው የቦብ አደጋ ህይወታቸውን ላጡና ለተጉዱ ወጎኖቻቸው የተሰማቸውን ጥልቅ ሀዘን ገልፀዋል ፡፡በእለቱም ለተከሰተው አደጋ የነበረው የፀጥታ ማስከበር ክፍተት ሊሆን እንደሚችልም በመግለጫው ወቅት ተመልክቱዋል ፡፡(ኤፍቢሲ) 